Diari Oficial de la Generalitat Valenciana


Sumari del DOGV 393, del 18-06-1986 (1986/806539)

RESOLUCIÓ de 27 de maig de 1986, de la Direcció General d'Educació Bàsica i Ensenyaments Especials, per la qual es donen instruccions per a l'acabament del curs 1985-86 i començament del 1986-87.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   393

Data del DOGV
:   18-06-1986

Secció del DOGV
:   ALTRES DISPOSICIONS

Número del document
:   1986/806539


Data del document
:   27-05-1986

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 27 de maig de 1986, de la Direcció General d'Educació Bàsica i Ensenyaments Especials, per la qual es donen instruccions per a l'acabament del curs 1985-86 i començament del 1986-87.  
Per Resolució d'aquesta Direcció General de 23 de maig de 1985 es donaven instruccions per a la fi del curs 1984-85 i començament del curs actual. Fonamentalment s'establien una sèrie de normes i orientacions sobre la memòria de final de curs, el pla d'activitats dels centres i tasques a realitzar en l'avaluació dels alumnes.   
Aquesta Direcció General està constatant la favorable acollida d'aquestes instruccions per part dels diversos sectors de la Comunitat Escolar, alhora que una positiva incidència en la millora del funcionament dels Centers, en la dinamització llur i en la consecució d'una major obertura de l'escola a la comunitat.   
A l'objecte d'aprofundir en el procés iniciat fins arribar a una organització òptima dels centres escolars, aquesta Direcció General ha resolt:   
I. MEMORIA DE FINAL DE CURS  
1. Durant el mes de juny els Claustres de Professors dels Centres d'Educació General Bàsica, Educació Pre-escolar i Educació Especial, es reuniran amb l'objecte d'avaluar el grau de compliment dels objectius establerts en el Pla de Centre i d'analitzar les dificultats trobades en la seua realització per tal de proposar-ne solucions   
Com a resultat d'aquesta avaluació es redactarà la memòria del curs 1985-86, que serà dirigida i coordinada pel Director del Centre.   
2. Hauran de ser objecte d'especial referència i anàlisi els sectors següents:   
2.1. Grau d'utilització de la infrastructura del centre.   
2.2. Organització tècnico-pedagògica i adscripció del professorat a curs/àrea.   
2.3. Funcionament dels Organs Col·legiats.   
2.4. Funcionament dels Organs Unipersonals.   
2.5. Relacions amb la comunitat.   
2.ó. Valoració del rendiment acadèmic dels alumnes a nivell dels distints cursos, cicles, àrees i centre.   
3. La Memòria, segons que estableix l'article 14 del Decret 12/1986 de 10 de febrer del Consell de la Generalitat Valenciana, serà informada pel Consell Escolar del Centre.   
Amb aquesta finalitat el President del Consell Escolar convocarà totes les reunions que calga.   
Una vegada emés aquest informe la Memòria serà tramesa a la Inspecció Educativa abans del 15 de juliol. Una còpia d'aquesta restarà dipositada en la Secretaria del Centre.   
4. La Memòria de final de curs ha d'adaptar-se als principis de realisme, senzillesa, concreció i coordinació.   
Aquesta Direcció General insisteix, una vegada més en la necessitat que les Memòries dels Centres siguen un instrument senzill i objectiu que reflectesca la realitat del funcionament dels centres durant el curs que ara acaba.   
Ha de ser una reflexió critica sobre les activitats desplegades durant el curs, de tal manera que permeta afiançar accions positives que s?hagen realitzat i corregit els possibles errors.   
5. Per tal que els claustres puguen disposar d'un guió indicatiu que els ajude a l'hora de reflexionar i realitzar una anàlisi critica de les activitats realitzades durant el curs en el moment d'elaborar la memòria, s'adjunta l'annex I. Tots els sectors contemplats en aquest guió hauran de tenir-se en compte en l'elaboració de la memòria.   
Així mateix, a l'objecte de coadjuvar que la memòria s'adapte als principis a què fa referència el número quatre d'aquest apartat, s'adjunta a l'annex II un model quadre-resum que facilitarà aquest objectiu.   
II. AVALUACIO D'ALUMNES I CALENDARI DE JUNY  
1. D'acord amb l'Ordre de Conselleria 25 de juny de 1985, els alumnes romandran als centres fins el dia 27 de juny.   
2. Les proves d'avaluació final dels alumnes seran a partir del dia 16 de juny.   
3. Els actes de clausura del curs 1985-86 i el lliurament de qualificacions no podran celebrar-se abans del dia 27 de juny.   
4. L'horari del mes de juny, d'acord amb el que estableix l'Ordre de Conselleria abans esmentada serà el següent:   
a) 9 a 13 hores: Horari lectiu (amb alumnes)   
b) 13 a 14 hores: Realitzacióde la memòria de final de curs, reunions d'avaluació, elaboració d'actes, entrevistes amb els pares, elaboració de programes de recuperació per als alumnes que ho necessiten, firma de llibres d'escolaritat, i qualsevol altra tasca que el centre estime necessària.   
c) Una hora més, en horari flexible, per a la realització de les activitats anteriors.   
5. L'horari de compliment de la sisena hora a què fa referència l'apartat c) del número anterior serà determinat pels Directors dels Centres i es podrà acumular la corresponent a diversos dies quan les exigències de les activitats a desenvolupar ho requeresquen (celebració de reunions, claustres, entrevistes amb pares d'alumnes escolaritzats en Centres Específics d'Educació Especial per al lliurament d'informes, etc..).   
6. Els Directors dels Centres lliuraran les Actes, les Propostes de Gradual Escolar i els Llibres d'Escolaritat perquè siguen visats per la Inspecció Educativa del 30 de juny a l'11 de juliol.   
7. Les proves de maduresa a què fa referència el punt II, 10 i 11 de l'OM de 25 d'abril de 1975 (BOE de 30 d'abril de 1975), en la convocatòria de juny se celebraran del 16 al 27 d'aquest mes.   
III. ACTIVITATS DE COMENÇAMENT DE CURS  
1. Tasques a realitzar.   
1.1. Les activitats de programació del curs 86-87 hauran de ser iniciades pel professorat en els propis centres el primer dia lectiu que marque el calendari escolar que s'establirà per al pròxim curs.   
1.2. Les tasques a realitzar pels professors se centraran fonamentalment en:   
a) Avaluar els alumnes amb àrees per recuperar, donant prioritatals de 8é curs.   
b) Elaborar el Pla Anual del Centre.   
c) Programar, per part de cada professors, l'activitat docent del seu nivell, àrea o cicle.   
2. Avaluació d'alumnes.   
2.1. L'avalució dels alumnes de 8é curs d'EGB amb àrees pendents i les proves de maduresa previstes en l'OM del 25 d'abril de 1975 (BOE del 30 d'abril) tindran lloc, en la convocatòria de setembre, entre els dies 1 i 5. Els Directors dels Centres d'EGB lliuraran als alumnes afectats, abans del dia 9 de setembre, certificació expressa que estan inclosos en les propostes per a l'expedició dels títols de Gradual Escolar o Certificat d'Escolaritat.   
L'esmentada certificació serà suficient per a inscriure's en els Centres de Batxillerat o de Formació Professional, si de cos, la inscripció estarà condicionada a la presentació en aquests Centres, durant el mes de setembre, del Llibre d'Escolaritat degudament enllestit o del títol acadèmic corresponent.   
2.2. Les proves de recuperació als altres cursos o cicles d'EGB se celebraran, d'acord amb les programacions dels centres també entre els dies 1 i 5 de setembre.   
2.3. Si per alguna circumstància la totalitat de la plantilla d'un centre no s'havia incorporat a les tasques docents, el Director prendrà les mesures oportunes perquè les avaluacions se celebren en les condicions convenientes i sense perjudici per als alumnes.   
2.4. En els Centres Ordinaris d'EGB amb aules d'Educació Especial, durant el mes de setembre, la Direcció del Centre i el/els professor/s d'Educació Especial, elaboraran un llistat dels alumnes susceptibles d'Educació Especial, que serà tremés al SPE de zona corresponent, així com al Gabinet Municipal Homologat, per tal que siguen degudament diagnosticats i elegit el tipus de modalitat educativa a què s'adscriuran.   
2.5. L'atenció preferent, pel que fa a l'alumne susceptible d'Educació Especial, tindrà lloc en els nivells de Pre-escolar i Cicle Inicial d'EGB.   
3. Elaboració del Pla d'activitats del Centre.   
3.1. Durant el mes de setembre el Claustre de Professors elaborarà un Pla de Centre per al curs escolar 1986-87. Amb aquesta finalitat hauran de tenir en compte els resultats de l'anàlisi critica del funcionament del centre realitzat en el mes de juny i arreplegat en la Memòria del curs 1985-86 i l'avaluació inicial dels alumnes del centre.   
Aquest Pla contindrà una previsió dels objectius a aconseguir, de les activitats a desplegar, dels òrgans encarregats de la realització, dels mitjans necessaris perquè es pose en pràctica i del temps i calendaris per a la realització de les diferents activitats. S'estudiarà amb la deguda atenció l'adscripció del professorat als diferents cicles i àrees segons que estableixen les OOMM de 17 de gener de 1981 (BOE 21 de gener de 1982) i 6 de maig de 1982 (BOE 19-5-82) pel que fa a l'estabilitat dels equips docents de cicle i la rotació per nivells i segons que disposa la Resolució de 31 d'agost de 1984 pel que fa a la consideració dels criteris de titulació, preparació, idoneïtat i eficàcia del professorat.   
Caldrà considerar per la seua condició de novetat, la introducció del Programa de l'Area d'Experiències en el Cicle Mitjà i sense perjudici de l'organització General del Centre es procurarà que el professorat que s'adscriga a la tutoria del tercer nivell siga el més adient per la seua preparació específica en les tècniques de globalització i en el domini de la llengua.   
3.2. El Pla de Centre ha de ser un instrument que siga útil i eficaç en el funcionament dels centres escolars i que contribuesca a la constitució, de tots els components de la Comunitat Educativa en autèntics equips de treball. No ha de ser, per tant, un instrument burocràtic, la finalitat del qual siga la seua elaboració perquè estiga a disposicio de l'Administració Educativa.   
Per això, insistim que els principis que han de regir-ne l'elaboració siguen els de:   
-Realisme.   
-Senzillesa.   
-Adaptació a les característiques pròpies de l'entorn del centre.   
-Viabilitat pràctica.   
-Coordinació entre tots els responsables de la seua elaboració iexecució.   
-Flexibilitat i obertura a totes les modificacions que vaja exigint-ne la posada en pràctica.   
3.3. El responsable de la coordinació i direcció del Pla del Centre serà el Director.   
3.4. Periòdicament i almenys una vegada al trimestre, el claustre de professors es reunirà per estudiar el nivell de realització del Pla i per introduir les modificacions organitzatives i didàctiques que estime oportunes quedant-ne constància en la Secretaria del Centre. Hom donarà compte del resultat al Consell Escolar en les reunions que seran celebrades expressament amb aquesta finalitat.   
3.5. El Pla, préviament informat pel Consell Escolar, serà tremés a la Inspecció Educativa abans del 15 d'octubre. Amb aquesta finalitat els Consells Escolars celebraran totes les reunions que calga.   
3.6. Durant el mes de juny de 1987, el Claustre de Professors avaluarà el grau de compliment dels objectius establerts en el Pla i analitzaran les dificultats trobades en la realització per tal de proposar-ne solucions.   
Com a resultat d'aquesta avaluació serà redactada la memòria del curs 1986-87.   
3.7. Com a annexos III i IV s'adjunta un guió i un quadre-resum per tal d'orientar els claustres en l'elaboració del Pla de Centre.   
4. Programació de l'activitat docent.   
4.1. Per tal que l'activitat docent no siga feta d'una manera improvisada, cal que cada professor elabore una planificació general del curs i una programació del treball escolar.   
Es molí important que els professors tinguen en compte que la programació no té cap virtualitat si no és un instrument útil i vàlid per al desplegament de l'activitat escolar.   
4.2. La planificació general de curs haurà d'establir, almenys:   
-Els objectius prioritaris establerts per l'equip del cicle alsquals s'ha d'atendre especialment i orientaran l'activitat-docent.   
-Distribució dels temes a desenvolupar al llarg del curs.   
-Calendari de les avaluacions a fer.   
-Calendari de reunions amb els pares dels alumnes.   
4.3. La programació del treball escolar contindrà:   
-Una previsió dels objectius que hom proposa d'aconseguir.   
-Les activitats i els mitjans precisos per tal d'aconseguir els objectius proposats, incloent-hi eixides de contacte amb l'entorn que s'han previst fer.   
-L'estimació dels temps necessaris.   
-Els instruments i els mitjans d'avaluació per a comprovar sis'assoliren o no els objectius i com es va desenvolupar l'activitat de l'alumne.   
Quan els resultats de l'avalució així ho aconsellen seran previstes les activitats de recuperació que calga.   
La temporalització d'aquesta programació ha de ser necessàriament curta (diària, setmanal o quinzenal) per la concreció amb què cal plantejar els objectius a aconseguir i les activitats a desenvolupar en el quefer escolar quotidià.   
4.4. Tant la planificació general del curs com la programació del treball escolar, haurà de realitzar-se amb la coordinació necessària entre els professors del mateix nivell i cicle. Així mateix s'establirà la coordinació que calga a través dels departaments didàctics i dels Organs del Centre.   
4.5. La programació ha d'adaptar-se al nivell real dels alumnes de l'aula i al context en què es desenrotlle.   
IV. EDUCACIO ESPECIAL  
1. Memòria dels Centres amb unitats d'Educació Especial.   
Els Centres Ordinaris d'EGB que compten amb Professors de suport per a la modalitat d'Educació Especial inclouran en la memòria una valoració del Servei d'Educació Especial, amb especial referència:   
-Alumnes atesos, problemàtica dominant.   
-Sistema d'organització i funcionament.   
-Coordinació amb tutors i SPE.   
-Acció amb la família.   
-Condicions general de l'aula; recursos didàctics existents, necessitats de realització urgent.   
-Quadre de necessitats detectades en el Centre i no ateses.   
2. Pla d'activitats.   
2.1. Els Centres Ordinaris d'EGB i els específics d'Educació Especial, planificaran accions conjuntes per tal de:   
-Facilitar i afavorir la integració social dels alumnes dels centres específics d'Educació Especial.   
-Facilitar la integració escolar, en elsistema educatiuor-dinari, de posibles alumnes.   
2.2. Els Centre Ordinaris d'EGB que compten amb professors d'Educació Especial, adoptaran l'organització adient, a fi que la unitat o el servei funcione en règim obert, de manera que no hi haurà alumnes escolaritzats permanentment en aquesta unitat o Servei.   
V. VIATGES ESCOLARS  
En la programació de Viatges Escolars pels Claustres i Consells Escolars es tindran en compte les orientacions i les normes següents:   
1. L'objectiu fonamental dels Viatges Escolars ha de ser emimentment cultural i de desenvolupament d'hàbits i actituds de socialització de l'alumne.   
2. En la programació de Viatges Escolars es tindrà en compte, sempre que siga possible, les rutes culturals de la nostra Comunitat elaborades per la Conselleria de Cultura, Educació i Ciència, o les elaborades pel Ministeri de Cultura o els organismes competents d'unes altres Comunitats.   
3. Els Viatges Escolars han d'estar programats en el Pla d'Activitats del Centre i han de ser aprovats pel Consell Escolar. Si no estoven inclosos en el Pla de Centre per haver-se programat després de l'elaboració d'aquest, s'hi inclouran amb la suficient antelació.   
4. Els Viatges Escolars que es realitzen en un sol dia hauran de ser autoritzats pel Consell Escolar.   
5. Quan els Viatges Escolars tinguen una durada major, el Director del Centre haurà de sol·licitar una autorització al Director dels Serveis Territorials per a realitzar-lo, almenys amb un mes d'antelació.   
6. S'adjuntaran a la sol·licitud els documents següents:   
a) Planificació del viatge.   
-Objectius.   
-Itinerari.   
-Activitats.   
-Calendari.   
-Professors acompanyants.   
b) Informe favorable del Consell Escolar.   
7. A la documentació anterior s'afegirà l'informe de la Inspecció Educativa.   
8. Malgrat el que s'ha establert als punts anteriors, se suggereix que es tinguen en compte els criteris següents en l'organització dels Viatges Escolars:   
a) Que no siguen instrument de marginació per a cap alumne.   
b) Els alumnes que no realitzen el viatge han de seguir l'activitat docent normal.   
c) L'organització del Viatge Escolar no ha de perjudicar l'activitat escolar habitual del centre.   
VI. CLASSES DE RELIGIO O ETICA  
L'Ensenyament de la Religió o Etica en els centres escolars dels nivells bàsics s'atendrà al que estableix l'OM de 28 de juliol de 1979, en la Resolució de la Direcció General d'Educació Bàsica de 29 de novembre de 1979 i a les normes que tot seguit s'especifiquen:   
1. Els Directors dels Centres recaptaran dels pares dels alumnes que ingressen per primera vegada en el centre i dels pares que no ho hagen fet amb anterioritat la complimentació de l'annex V d'aquesta Resolució per tal que puguen exercir el dret constitucional que els assiteix a triar la formació religiosa i moral que està d'acord amb les pròpies conviccions.   
2. Una vegada recollida l'opció a què fa referència el punt anterior, els Directors dels Centres, respectant, si de cos, la llibertat dels professors del centre a impartir Religió o Etica, disposaran les mesures organitzatives necessàries que responguen a les demandes reals dels pares dels alumnes.   
3. Abans del dia 10 d'octubre remetran a la Inspecció Educativa el quadre-resum de l'annex Vl degudament complimentat.   
VII. ASSESSORAMENT I AVALUACIO DE LA MEMORIA I PLA DE CENTRE  
1. Les Inspeccions d'Educació assessoraran i orientaran els Centres en l'elaboració de la Memòria i del Pla de Centre així en la realització d'aquest últim a través de:   
-Reunions amb els Directors i professors dels Centres.   
-Elaboració de documents de suport.   
-Tramesa de circulars aclaratòries.   
-Elaboració d'informes; i totes aquelles accions que contribuesquen a la necessitat que tant la memòria com el Pla del Centre s'adapten als principis a què fan referència els punts I.4 i III.3.2. d'aquesta Resolució.   
2. Els Inspectors en llurs visites als centres comprovaran el nivell de complient del Pla i la consecucio dels objectius proposats assessorant i orientant els professors perquè l'ajustament entre el que estableix el Pla de Centre i les activitats docents siga el màxim. Així mateix comprovaran l'adequació del Pla amb el que hi ha proposat a la Memòria de fi de curs.   
3. Cada Inspector haurà d'elaborar un informe sobre la Memòria de cada un dels Centres que se'ls trametrà abans del dia 15 de setembre.   
Així mateix elaborarà un informe sobre el Pla de Centre que serà tremés als centres abans del 15 de novembre.   
Un resum d'ambdós es trametrà a la Direcció General d'Educació Bàsica i Ensenyaments Especials abans de 1'1 de decembre.   
Amb aquesta finalitat s'utilitzaran els annexos VII, VIII, IX i X.   
4. La nomenclatura que s'utilitzarà per a l'elaboració dels informes amunt esmentats serà la següent:   
A. Molt bé.   
B. Normal.   
C. Deficient.   
Cada una d'aquestes valoracions haurà de respondre als criteris que s'estableixen a l'annex XI d'aquesta Resolució.   
No obstant això, els annexos VII i VIII hauran d'incloure una anàlisi esquemàtica en cada un dels items.   
Així mateix també haurà d'emplenar-se d'una manera concisa l'espai Propostes de Millora amb aquelles suggerències que s'estimen oportunes.   
5. Els informes a què s'al·ludeix en els punts anteriors hauran de ser analitzats conjuntament amb els Claustres i els Consells Escolars.   
DISPOSICIONS FINALS  
1. Les Inspeccions d'Educació vetlaran pel compliment d'allò que estableix aquesta Resolució.   
2. Els Directors dels Serveis Territorials resoldran els problemes que sorgesquen en l'aplicació d'aquesta Resolució.   
València, 27 de maig de 1986.-El Director General d'Educació Bàsica i Ensenyaments Especials: Baltasar Vives i Moncho.   
Ver imagen